open-index/open-wikipedia-markdown huggingface dataset:
सट्टा

**सट्टा**, **सट्टेबाजी**, **खेल सट्टेबाजी** (), चाहे **खेल में सट्टा** एक किसिम के गतिबिधि हवे जेह में खेल के रिजल्ट के ऊपर दाँव लगावल जाला आ जीते के कोसिस कइल जाला।

ई कानूनी भा गैरकानूनी, दुनों तरीका से, सट्टेबाज लोगन के माध्यम से रुपया-पइसा दाँव पर लगा के खेलल जाला आ कुछ दशा में जुआ के एगो किसिम हवे। कुछ जगहन पर एकरा खातिर कानून बनावल गइल बाड़ें जेकरा दायरा में ई काम लीगल भा कानूनी रूप से जायज मानल जाला जबकि अन्य दशा में ई अपराध के कटेगरी में गिनल जाला।

खेल में सट्टेबाजी से जुड़ल कई ठे स्कैंडल आ कांड हो चुकल बाड़ें। सट्टेबाजी के चलते मैच-फिक्सिंग आ स्पॉट-फिक्सिंग नियर घटना देखे में आइल बाड़ी स।

## जनरल सट्टेबाजी (बुकमेकिंग)
सट्टेबाज, सटोरिया चाहे बुकी आ बुकमेकर अइसन लोग होखे ला जे खेल के दांव खातिर बाजार बनावे वाला के रूप में काम करे ला। सट्टेबाजी में से ज्यादातर के रिजल्ट बाइनरी होला: टीम या त जीत जाले या हार जाले। सट्टेबाज दुनो दांव के स्वीकार करेला, आ एगो स्प्रेड (जोश) के कायम राखेला जवन कि दांव के नतीजा चाहे जवन होखे, मुनाफा सुनिश्चित करी। अमेरिका में 1961 के फेडरल वायर एक्ट अमेरिकी सरकार द्वारा अवैध सट्टेबाजी के रोके के कोसिस रहल। हालाँकि, ई कानून अन्य किसिम के ऑनलाइन जुआ पर लागू ना होला। संघीय तार अधिनियम के मतलब पर अमेरिकी सुप्रीम कोर्ट कवनो फैसला नइखे दिहले काहे कि ई ऑनलाइन जुआ से जुड़ल बा।

आमतौर पर सट्टेबाज लोग के अपना ग्राहकन पर 11-10 के लीड चाहे हावी होखे के सिस्टम रखे वाला होला-छोट दांव खातिर ई 6-5 के फायदा के करीब होला-एह से सट्टेबाज के लंबा समय ले आपन दाँव खेलल जिंदा रखे के संभावना होखे ला। सफल सट्टेबाजन के शॉर्ट टर्म (छोट समय में) बड़हन नुकसान के सामना करे में सक्षम होखे के चाहीं। (बॉयड, 1981)

अमेरिका में, 1930 के दशक से 1960 के दशक तक के कई गो प्रमुख जुआ सट्टेबाज लोग के शुरुआत 1920 के दशक के निषेध के दौर में भइल। ई लोग अक्सर एह समय अमेरिका में आवे वाला आप्रवासी लोग के भीड़ के वंशज रहे। हालाँकि, आम रूढ़िवादिता ई बा कि ई सट्टेबाज इटैलियन मूल के रहलें, कई गो प्रमुख सट्टेबाज पूरबी यूरोपीय मूल के रहलें।

## इहो देखल जाय
* जुआ
* लाटरी
* मटका (जुआ)
सुहेलदेव

**सुहेलदेव भर** चाहे **सुहेल देव भर ** पुराना समय में एगो राजा रहलन।  ई श्रावस्ती के राजा रहलन आ गजनवी के भेजल सैयद सालार उर्फ़ गाजी मियां के जुद्ध में हरवले रहलन। ई जुद्ध 1034 ईसवी में भइल रहल।

श्रेणी:हिंदू राजा
श्रेणी:कथा में बर्णित भारत के लोग
श्रेणी:उत्तर प्रदेश के लोग
श्रेणी:उत्तर प्रदेश के इतिहास
महाराजा सुहेल देव यूनिवर्सिटी

**महाराजा सुहेल देव यूनिवर्सिटी**, जेकरा के पहिले **महाराजा सुहेल देव स्टेट यूनिवर्सिटी** के नाँव से जानल जाय, उत्तर प्रदेश के आजमगढ़ में एगो सरकारी यूनिवर्सिटी बाटे। एकर नांव बिबिध कथा सभ में बर्णित श्रावस्ती के भर राजा सुहेलदेव के नाँव पर रखल गइल बा।

श्रेणी:उत्तर प्रदेश के विश्वविद्यालय
श्रेणी:आजमगढ़
श्रेणी:आजमगढ़ जिला
वर्णमाला

**वर्णमाला** (; *अल्फाबेट*) कुछ बोलल जाए वाली भाषा सभ के शब्द चाहे उदगार सभ के लिखे के चीन्हा सभ (जिनहन के वर्ण भा अच्छर कहल जाला) के मानल सेट होला। अक्षर चाहे वर्ण के रूप में लिखाई के ई चीन्हा सभ *ग्राफेम* कहालें जे कुछ खास आवाज के उच्चारण के चिन्हित करे लें जिनहन के *फोनेम* कहल जाला। अक्षर वाला वर्णमाला के इस्तेमाल से लिखाई सगरी भाषा सभ में ना होखे ला - जइसे कि चाइनीज भाषा में लिखे खातिर आइडियोग्राम सभ के इस्तेमाल होला जे कौनों अलग-अलग आवाज के हिस्सा भा फोनेम के ना बलुक पूरा शब्दवे के चिन्हित करे लें। कुछ भाषा सभ में आवाज के छोट-छोट टुकड़ा, जिनहन के *[[सिलेबल]]* कहल जाला, के लिखाई के चीन्हा सभ द्वारा लिखल जाला।

वर्णमाला लिखाई के सिस्टम भा लिपि के हिस्सा होला। लिखाई के सिस्टम भा लिपि में वर्णमाला के अक्षर सभ के अलावा अउरी सहायक चीन्हा होखे लें जइसे कि बिराम चीन्हा वगैरह। उदाहरण खातिर ई लेख भोजपुरी भाषा में आ देवनागरी लिखाई के वर्णमाला में लिखल गइल बाटे। अंग्रेजी भाषा अंग्रेजी अल्फाबेट सभ के इस्तेमाल से लिखल जाले जे रोमन वर्णमाला से निकलल सिस्टम हवे। अइसन वर्णमाला वाली लिपि सभ के अलावा अइसन लिपि भी बाड़ीं जे लिखे खातिर अक्षर भा वर्ण के इस्तेमाल ना करे लीं बलुक चित्र सभ के इस्तेमाल करे लीं। अइसन चित्रलिपि सभ में वर्णमाला ना होला।

तकनीकी अर्थ में पहिला वर्णमाला के रचना प्राचीन मिस्र के लोग कइल। एह मिस्रदेसी सिस्टम में छोट एक-शाब्दिक चीन्हा सभ के इस्तेमाल लोगोग्राम खातिर उच्चारण गाइड लिखे खातिर कइल जायँ, चाहे कौनों अइसन वर्ण जे कौनों शब्द, या रूपक के प्रतिनिधित्व करे आ बाद में, बिदेसियो शब्द लिखे खातिर इस्तेमाल कइल जाए लागल। एकर इस्तेमाल 5वीं सदी ईसवी ले भइल। पहिली पूरा तरीका से ध्वन्यात्मक लिपि, प्रोटो-सिनैटिक लिपि, जे फीनिक्स वर्णमाला में बिकसित भइल, पहिली वर्णमाला मानल जाले आ ई अरबी, सिरिलिक, ग्रीक, हिब्रू, लैटिन समेत अधिकतर आधुनिक वर्णमाला, अबजाद आ अबुगिडा सभ के पुरखिन हवे, आ संभवतः ब्राह्मी लिखाई के भी। एकर रचना आधुनिक मिस्र के सिनाई प्रायदीप में सेमिटिक भाषी मजदूर आ गुलाम लोग द्वारा कइल गइल जेह में आवाज सभ के वर्णन करे खातिर मिस्र के परिवेश में मौजूद चित्रलिपि सभ के कुछ चीन्हा सभ के बीछ लिहल गइल जबकि एकरे बिपरीत कनान भाषा सभ के चीन्हा उच्चारण के ना बलुक शब्दार्थ के बतावे वाला रहलें।

अंग्रेजी के शब्द *अल्फाबेट* के उत्पत्ति *अल्फा* आ *बीटा* से भइल हवे जे ग्रीक लिखाई के पहिला दू अक्षर हवें। संस्कृत शब्द वर्णमाला के अरथ होला वर्ण - माने कि अक्षर सभ - के माला भा लर।

## इहो देखल जाय
* भोजपुरी वर्णमाला
* अंग्रेजी अल्फाबेट
* हिंदी वर्णमाला

## संदर्भ


श्रेणी:ऑर्थोग्राफी
सिलेबल

***सिलेबल*** () चाहे ***शब्दांश*** उच्चारण के ईकाई होला जे बिना कवनो बेवधान के बोलल जाय। कौनों शब्द कम-से-कम एक सिलेबल के जरूर होखे ला - बहुत सारा शब्द एक से बेसी सिलेबल से मिल के बनल होखे लें।

श्रेणी:फोनोलॉजी
अक्षर

**अक्षर**, **अच्छर** भा **आखर** (; *लेटर* ) ओह भाषा सभ में जे लिखाई खातिर वर्णमाला के इस्तेमाल करें लीं, अलग-अलग आवाज के देखावे वाला चीन्हा होखे लें। हर अक्षर के निश्चित उच्चारण भा आवाज होखे ला।

श्रेणी:वर्णमाला
श्रेणी:ऑर्थोग्राफी
बारहखड़ी

[260px|thumb|alt=ब्लैकबोर्ड प लिखल बारह खड़ी|[मराठी भाषा के बारहखड़ी के ब्लैकबोर्ड प लिखल अंश]]
कई भारतीय भाषा सभ के लिखाई के सिस्टमन में वर्णमाला के व्यंजन वर्ण सभ के साथे स्वर वर्ण सभ के मिला के शुरू से अंत ले सगरी व्यंजन सभ के क्रम से लिखल जाला आ एह किसिम के पाठ चाहे सारिणी के **बारहखड़ी** के रूप में जानल जाला। उदाहरण खातिर, परंपरा अनुसार हिंदी में बारह गो स्वर (अ, आ, इ, ई, उ, ऊ, ए, ऐ, ओ, औ, अं, अः) मानल जालें आ इनहन के मात्रा कौनों व्यंजन में मिला के लिखले से ओह व्यंजन के बारहखड़ी बन जाला (जइसे अगर एह स्वरन के मात्रा क् वर्ण में मिलावल जाय तब क, का, कि, की, कु, कू, के, कै, को, कौ, कं, कः)। वर्ण (अल्फाबेट) सभ के एह तरीका से मिला के लिखला के बाद बनल रूप सभ के कुछ लोग अक्षर (सिलेबल के अरथ में) कहे ला — हालाँकि, सिलेबल तीन-चार चाहे अउरियो बेसी वर्ण (अल्फाबेट) भा अक्षर (लेटर) सभ से मिल के बनल भी हो सके लें। 

कंप्यूटर द्वारा लिखाई के पहिचान में, एगो एस्टीमेट के मोताबिक देवनागरी में अइसन बारहखड़ी के वेवस्था में 469 कैरेक्टर आ 5274 चीन्हा होखे के बात बतावल गइल बा।

परंपरागत बारहखड़ी के एह बेवस्था में में कुछ अं (अनुस्वार) आ अः (विसर्ग) के स्वर ना माने ला — संस्कृत ध्वनिविज्ञान अनुसार; जबकि ऋ स्वर के शामिल करे ला। कुछ लोग ऋ के साथे साथ अं, अः अउरी अँ (अनुनासिक) के भी शामिल करे के वकालत करे ला। अं, अः आ अँ के बारहखड़ी में शामिल ना करे के पाछे ई तर्क दिहल जाला कि ई कौनों व्यंजन में स्वर वर्ण मिला के लिखला से बनल सिलेबल (तथाकथित अक्षर) के साथे अलगा से लाग सके लें - जइसे कि: कं, कां, किं, कीं, कुं, कूं, कें, कैं, कों, कौं।

काका कालेकर आ सावरकर नियन लोगन द्वारा स्वर सभ के स्वतंत्र अलग-अलग लिखाई के चीन्हा (वर्ण) सभ के जटिलता के ख़तम करे के कोसिस में अ के बारहखड़ी चलावे के कोसिस कइल गइल रहे - अ्, अ, आ, अि, अ‍ी, अु, अू, अ‍ृ, अॄ, अ‍े, अ‍ै, ओ, औ, अं, अः के रूप में।

बारहखड़ी के बाराखड़ी के अलावा **ककहरा**, **अखरावट**, **चौंतीसा** आ **बत्तीसा** नाम भी मिले ला।
मराठी भाषा के बाराखड़ी के रचना के श्रेय शोगावकर गजानन महाराज के दिहल जाला।

## परंपरागत बारहखड़ी
नीचे देवनागरी लिखाई के बारहखड़ी दिहल गइल बा जे भोजपुरी में आ अउरी देवनागरी स्तेमाल करे वाली भाषा सभ में होखे ला:

असमिया भाषा में क के बारहखड़ी होखी: ক, কা, কি, কী, কু, কূ, কৃ, কে, কো, কৌ ।

## 'अ' के बारहखड़ी
देवनागरी लिपि में सुधार खातिर महादेव गोविंद रानाडे के अध्यक्षता में एगो समीति के घटन भइल रहल। एकरा बाद काका कालेकर 'अ' के बारहखड़ी के रूप में लिखे के सलाह दिहले रहलें। एकर मकसद रहल अ्, अ, आ, अि, अ‍ी, अु, अू, अ‍ृ, अॄ, अ‍े, अ‍ै, ओ, औ, अं, अः के रूप में मात्रा सभ के लिखे के। एकर ई लाभ बतावल गइल रहल कि एकरा चलते स्वर सभ के चीन्हा भा मात्रा सभ के घटा दिहल जाई आ कम चीन्हा होखे के चलते लिखाई में आसानी आई।

एकरा के 'स्वरखड़ी' नाँव दिहल गइल रहे। सावरकर के किताबिन में एकर इस्तेमाल भइल रहल। एकरे अलावा महात्मा गाँधी एकरा के स्वीकृति दिहलें आ उनुके अखबार हरिजन में एकर इस्तेमाल होखे के बात कहल जाला।

हालाँकि, बाद में आचार्य नरेंद्र देव के अध्यक्षता में उत्तर प्रदेश सरकार द्वारा गठित समीति एकरा के रिजेक्ट क दिहलस। 
 
## संदर्भ

श्रेणी:वर्णमाला
यतो धर्मस्ततो जयः

[thumb| [भारत के सुप्रीम कोर्ट के मोटो जवना पर ई वाक्यांश लिखल बा, जेकरा के ऊ आपन आधिकारिक मोटो (आदर्श वाक्य) के रूप में अपनवले बा।]]

***यतो धर्मस्ततो जयः*** (अरथ: जहाँ धर्म बा, ओहिजे बिजय बा) एगो संस्कृत श्लोक के खंड ह जवन हिंदू महाकाव्य *[[महाभारत]]* में कुल इगारह बेर आइल बाटे। एकर मतलब होला "जहाँ धर्म होई, ओहिजे विजय होई"।

## मतलब
ई वाक्यांश महाभारत के श्लोक 13.153.39 में आइल बा। कुरुक्षेत्र के जुद्ध के मैदान में, कुरुक्षेत्र युद्ध के दौरान, जब अर्जुन युधिष्ठिर के निराशा के हिलावे के कोशिश क रहल बाड़ें; इनके कहनाम बा कि "धर्म के साथ खड़ा पक्ष क जीत सुनिश्चित होला, जहाँ कृष्ण बाड़ें, जीत ओहिजे बा"। ई फेरु तब आवेला जब कौरव लोगन के महतारी गांधारी, युद्ध में आपन सभ बेटा के गँवा के, एकरा के एह इरादा से उच्चारण करेली कि "जहाँ कृष्ण बा उहाँ धर्म बा, आ जहाँ धर्म बा उहाँ विजय बा"।

## हिंदू ग्रंथन में संदर्भ
एह वाक्यांश के पूरक अक्सर *महाभारत* में एगो अउरी श्लोक होला जवना के संप्रेषण होला कि "जहाँ धर्म बा, उहाँ कृष्ण बाड़ें"। धृतराष्ट्र के चेतावे खातिर एह वाक्यांश के प्रयोग व्यास द्वारा उनुका पुत्र लोगन के अधर्म के हतोत्साहित करे खातिर कइल गइल बाटे। हिन्दू इतिहास महाभारत के स्त्री पर्व में ई वाक्य फेरु से आवेला। एकरा के भीष्म द्वारा *भगवद गीता पर्व* में दुर्योधन के भी बतावल गइल बा। यतो धर्मस्ततो जयः *महाभारत* में कुल एगारह बेर आइल बा।

*[[विदुर नीति]]* में जब धृतराष्ट्र विदुर से बातचीत कर रहल बाड़े त उ एह वाक्यांश के प्रयोग करे लें। ऊ कहे लें कि "हालाँकि, हम जानत बानी कि जीत धर्म के राह पर बा, तबहियों हम अपना बेटा दुर्योधन के छोड़ नइखीं सकत"।

हलयुध्वी के रचल संस्कृत कविता *धर्म विवेक* के अंत एही वाक्यांश से होला।

## पढ़ाई में
लइकन खातिर एगो शैक्षिक गतिविधि *बाल विहार* में चिन्मय मिशन एह संदेश के इस्तेमाल एकरा के कर्म के अवधारणा के पूरक बनावे खातिर कइले बा।  विद्वान अल्फ हिल्टेबेइटल एह बात के अपना *[[धर्म]] आ [[गीता|भगवत गीता]]* के अध्ययन में बिस्तार से उठवले बाड़ें। अल्फ से पहिले विद्वान सिल्वेन लेवी एह वाक्यांश के बिस्तार से अध्ययन करे खातिर जानल जालें जे एकर अलग-अलग व्याख्या कइले रहलें। *इंडियन डिफेंस रिव्यू* जर्नल के एगो लेख में एकरा के "भारतीय विचार के सबसे बढ़िया सारांश" के रूप में विशेषता दिहल गइल बा, इहाँ एकर मतलब बा कि "अगर हमनी के धर्मी बानी जा त जीत हमनी के [भारत के] होई"। नैतिकता के अध्ययन में, ई जाहिर करे खातिर लिहल जाला कि "अंतिम जीत धर्म के होला"।

## जयपुर राजघराना के निशान में
इ मुहावरा राजपूताना एजेंसी के तहत पुराना समय के जयपुर राजघरान के निशान में मोटो के रूप में लिखल गइल रहल। एह आदर्श वाक्य के इस्तेमाल पूर्व जयपुर राजघराना से जुड़ल कई गो अउरी छोट जागीर भी करत रहलीं स।

## इहो देखल जाय
* धर्मो रक्षति रक्षितः
* सत्यमेव जयते

## संदर्भ

श्रेणी:संस्कृत मोटो
विलियम जोन्स

सर **विलियम जोन्स** (), एफआरएस एफआरएएस एफआरएसई (28 सितंबर 1746 — 27 अप्रैल 1794) बंगाल के फोर्ट विलियम में सुप्रीम कोर्ट ऑफ ज्यूडिकेचर पर ब्रिटिश कनिष्ठ जज, भाषा बिज्ञानी, प्राच्य बिज्ञानी (ओरिएंटलिस्ट) आ आ प्राचीन भारत के बिद्वान (इंडोलॉजिस्ट) रहलें। इनके खासतौर पर यूरोपीय आ इंडो-आर्य भाषा सभ के बीच संबंध के अस्तित्व के प्रस्ताव खातिर जानल जाला, जिनहन के बाद में इंडो-यूरोपीय भाषा सभ के नाँव से जानल गइल।

जोन्स के 1784 में एशियाटिक सोसाइटी ऑफ बंगाल के स्थापना के श्रेय भी दिहल जाला।

## संदर्भ

## स्रोत ग्रंथ
* 

## बाहरी कड़ी

* 
* 
* Urs App: William Jones's Ancient Theology. ''Sino-Platonic Papers'' Nr. 191 (September 2009) (PDF 3.7 Mb PDF, 125 p.; includes third, sixth, and ninth anniversary discourses)
* The Third Anniversary Discourse, On The Hindus
* Caissa or The Game at Chess; a Poem. 
* The principles of government; in a dialogue between a scholar and a peasant. (London?; 1783)

श्रेणी:1746 में जनम
श्रेणी:1794 में निधन
श्रेणी:ब्रिटिश लोग
जननी जन्मभूमिश्च स्वर्गादपि गरीयसी

***जननी जन्मभूमिश्च स्वर्गदपि गरीयसी*** महर्षि वाल्मीकि रचित हिंदू महाकाव्य *[[रामायण]]* में आइल एगो संस्कृत श्लोक के उत्तरार्द्ध (बाद के आधा हिस्सा) हवे। एगो चलनसार सूक्ति होखे के अलावा ई वाक्य नेपाल देस के राष्ट्रीय आदर्श वाक्य (मोटो) भी हवे।

## अनुवाद
"*माई आ मातृभूमि स्वर्ग से भी श्रेष्ठ बाड़ी स।*"

## मूल
ई छंद हिंदू महाकाव्य रामायण के कुछ समीक्षा सभ में मिले ला, हालाँकि ई एकरे आलोचनात्मक संस्करण में मौजूद नइखे।

आगे देखल जाय त, एह श्लोक के कम से कम दू गो संस्करण भा वर्शन चलन में बाड़ें। एक संस्करण में (टी आर कृष्ण चारी आ टीआर वेमकोबा चारी के संपादित, 1930 में हिंदी प्रचार प्रेस, मद्रास प्रकाशक द्वारा प्रकाशित संस्करण में 6:124:1 पर) भरद्वाज ऋषि द्वारा राम के संबोधित क के कहल गइल बाटे:

अनुवाद: "मित्र, धन आ अनाज के एह दुनिया में बहुत सम्मान होला। (बाकिर) माई आ मातृभूमि स्वर्गो ले श्रेष्ठ बा।"

एगो अउरी दूसर संस्करण में राम लक्ष्मण के संबोधित क के कहत बाड़ें कि:

अनुवाद: "लक्ष्मण, ई सोना के लंका भी हमरा मन ना भावेला। माई आ मातृभूमि स्वर्गो ले श्रेष्ठ बाड़ी सऽ।"

## उद्धरण
ई एगो बहुत चलनसार उद्धरण (कोटेशन) हवे जेकर इस्तेमाल कई बिद्वान लो अपना लेखन में कइले बाटे। उदाहरण खाती सुभाष चंद्र बोस एकर हवाला दे के लिखले बाड़ें:

"*हम कहने को कहते हैं, 'जननी जन्मभूमिश्च स्वर्गादपि गरीयसी।' मगर क्या तन-मन से जननी और जन्मभूमि से प्रेम करते हैं? जननी से प्रेम करने का अर्थ केवल अपनी माँ को प्रेम करना नहीं है, सम्पूर्ण मातृ-जाति को प्रेम करना है। बंगाल देश-बंगाल का जल, बंगाल की माटी, बंगाल का आकाश, बंगाल का वातास, बंगाल की शिक्षा-दीक्षा और जीवन-दृष्टि सब कुछ बंगाल की नारी-जाति में मूर्त हो उठी है। जो व्यक्ति बंगाल की मातृ-जाति में श्रद्धा नहीं करता, वह बंगाल को कैसे श्रद्धा कर सकता है?*"

## इहो देखल जाय
* रामायण
* नेपाल

## संदर्भ

श्रेणी:संस्कृत मोटो
श्रेणी:नेपाल सरकार
श्रेणी:रामायण
संज्ञा

व्याकरण में, **संज्ञा** (संस्कृत से आइल; अरथ: "नाँव") (; *नाउन*), वाक्य भा वाक्यांश में अइसन शब्द होखे ला जे आमतौर पर कौनों बिसेस चीज भा चीज सभ के सेट (झुंड भा समूह) के नाँव के रूप में काम करे ला — जइसे कि अइसन शब्द जे कौनों जीवधारी, जगह, क्रिया (एक्शन), गुण, अस्तित्व के स्थिति भा बिचार (आइडिया) के नाँव बतावे ला। व्याकरण में ई एक किसिम के शब्द-भेद भा ''लेक्सिकल कटेगरी'' हवे, जहाँ शब्दभेद वाक्य में कौनों शब्द के काम (फंक्शन) के आधार पर उनहन के वर्ग में बाँटे के तरीका हवे। 

कई भाषा सभ में, जइसे कि अंग्रेजी में, संज्ञा शब्दन के साथे एगो आर्टिकल चाहे डेटरमाइनर के इस्तेमाल होखे ला - जइसे ***अ''' ब्वाय'', ***द** गर्ल'' वगैरह। अरबी नियन भाषा शब्द में अक्सर नाँव के पहिले अल डेटरमाइनर के रूप में जोड़ल जाला - जइसे: ***अल*'-अक्सा*, ***अल**-बरूनी'' वगैरह।

संज्ञा शब्द के, जवना चीज के ऊ नाँव बतावत होखे, के गिनती के आधार पर एकवचन आ बहुवचन में बाँटल जाला (संस्कृत में द्विवचन भी होला)। कुछ भाषा सब में संज्ञा में वचन के हिसाब से कौनों रूप बदलाव ना होखे ला। एही तरीका से संज्ञा शब्द सभ से मर्दाना-जनाना होखे के पता भी चले ला आ एह आधार पर पुल्लिंग-स्त्रीलिंग के बर्गीकरण होखे ला।

संज्ञा के बर्गीकरण - प्रकार में बाँटल - अउरियो कई तरह से होला: ब्यक्तिवाचक आ समूहवाचक, ब्यक्तिवाचक आ जातिवाचक, द्रव्यवाचक आ भाववाचक वगैरह संज्ञा के भेद कइल जालें।

## इहो देखल जाय
* संज्ञा के भेद
* सर्वनाम

श्रेणी:व्याकरण
श्रेणी:पार्ट ऑफ़ स्पीच
क्रिया

**क्रिया** (; वर्ब - लैटिन भाषा से, अरथ "शब्द") वाक्य में अइसन शब्द होला जे कौनों काम होखे (आइल, गइल, पढ़ल, खाइल), कौनों स्थिति; चाहे कौनों चीज के भइल, होखल बतावे ला।

संस्कृत व्याकरण में क्रिया पद सभ के *तिङन्त* कहल जाला - ई मूल धातु सभ में *तिङ्* प्रत्यय लगा के बने लें। जइसे "पठ्" मूल धातु हवे आ एह में प्रत्यय लगा के "पठति", "पठतः", "पठन्ति" नियर रूप बने लें।

## संदर्भ

श्रेणी:व्याकरण
श्रेणी:पार्ट ऑफ़ स्पीच
मोहनजोदड़ो

**मोहनजोदड़ो** (&nbsp;—&nbsp;अरथ: *मुर्दन के टीला*) पाकिस्तान के सिंध प्रांत में एगो पुरातात्विक स्थल (आर्कियोलॉजिकल साइट) बाटे। करीबन 2500 बीसीई (ईपू) में बनल ई जगह सिंधु घाटी सभ्यता के सभसे बड़हन बस्ती रहल, आ दुनियाँ के शुरुआती प्रमुख शहर सभ में से एक रहल, जे प्राचीन मिस्र, मेसोपोटामिया, मिनोआन क्रीट आ नोर्टे चिको के समकालीन रहल। लगभग 40,000 के आबादी वाला ई शहर करीबन 2700 बीसीई ले फरल-फूलल।

सिंधु घाटी सभ्यता के क्षय के साथ 19वीं सदी ईसा पूर्व में मोहनजोदड़ो के छोड़ दिहल गइल आ 1920 के दशक ले एह जगह के दोबारा खोज ना भइल। एकरे बाद एह शहर के जगह पर महत्व के खनाई भइल। 1980 में एकरा के यूनेस्को के बिस्व धरोहर स्थल के रूप में दर्जा दिहल गइल आ दक्खिन एशिया के ई पहिला जगह रहल जेकरा के ई दर्जा मिलल। फिलहाल एह जगह पर माटी के कटाव आ संरक्षण के अभाव के चलते ई साइट खतरा में बा।

## संदर्भ

श्रेणी:एशिया के इतिहास
श्रेणी:पाकिस्तान के इतिहास
श्रेणी:बिस्व धरोहर स्थल
श्रेणी:सिंधु घाटी सभ्यता
धातु (संस्कृत व्याकरण)

संस्कृत व्याकरण में **धातु** क्रिया सभ के मूल शब्द होला। एह मूल शब्द में तिङ् प्रत्यय लगा के धातु रूप भा क्रिया के रूप में इस्तेमाल होखे वाला शब्द बने लें। एकरे अलावा धातु सभ से अन्य शब्द भी बने लें जे वाक्य में संज्ञा, विशेषण वगैरह नियर पद भा शब्दभेद के रूप में इस्तेमाल होखे लें।

## बाहरी कड़ी
* संस्कृत विकिस्रोत पर: पाणिनीय धातुपाठः

श्रेणी:संस्कृत व्याकरण
बिस्व धरोहर कमेटी

[thumb|150x150px| [यूनेस्को|यूनेस्को के **विश्व धरोहर समिति** के लोगो]]
**बिस्व धरोहर कमेटी** () चाहे **विश्व धरोहर समीति**, संयुक्त राष्ट्र शैक्षिक, वैज्ञानिक आ सांस्कृतिक संगठन (यूनेस्को) के एगो कमेटी भा समीति हवे जे यूनेस्को के बिस्व धरोहर स्थल के रूप में लिस्ट में सामिल होखे वाला जगहन सभ के चुनाव करे ले, जवना में बिस्व धरोहर लिस्ट आ खतरा में पड़ल बिस्व धरोहर के लिस्ट भी सामिल बा, बिस्व धरोहर फंड के इस्तेमाल के परिभाषित करे ले, आ स्टेट पार्टी सभ के अनुरोध पर आर्थिक मदद आबंटित करे ले। एह में 21 गो स्टेट पार्टी सभ के प्रतिनिधि सामिल बाड़ें  जे **स्टेट पार्टी सभ के महासभा** द्वारा चार साल के कार्यकाल खातिर चुनल जालें। ई पार्टी सभ बिस्व धरोहर सम्मेलन आ बिस्व धरोहर लिस्ट से जुड़ल फैसला आ प्रस्ताव सभ पर वोट करे लीं।

विश्व धरोहर सम्मेलन के अनुसार कमेटी मेंबर लोग के कार्यकाल छह बरिस के होला। हालाँकि, कई गो स्टेट पार्टी अपना मर्जी से आपन कार्यकाल चार साल ले सीमित करे के विकल्प चुने लें, जवना से कि अउरी दूसर पार्टी स्टेट सभ के सेवा देवे के मौका मिल सके। 15वीं महासभा (2005) में चुनल गइल सगरी सदस्य लोग स्वेच्छा से आपन कार्यकाल छह से घटा के चार साल करे के फैसला कइ लिहले रहल।

विश्व धरोहर समिति के विचार-विमर्श में तीन गो सलाहकार निकाय IUCN, ICOMOS आ ICCROM के सहायता मिलेला।

## सेशन सभ

## संदर्भ

श्रेणी:यूनेस्को
भारत के राष्ट्रपति लोगन के लिस्ट

भारत के राष्ट्रपति भारत गणराज्य के राष्ट्रपति आ भारतीय सशस्त्र सेना के सर्वोच्च सेनापति होखे लें। राष्ट्रपति के भारत के पहिला नागरिक कहल जाला। हालाँकि, भारत के संविधान द्वारा सरकार के सगरी अधिकार राष्ट्रपति में निहित मानल गइल बा, ई पद बहुत हद तक सेरिमोनियल हवे आ असल कार्यकारी अधिकार सभ के प्रयोग वास्तव में प्रधानमंत्री द्वारा कइल जाला।

## लिस्ट

;संकेत

;कुंजी
*  इस्थीपा दे दिहलें
*  कार्यकाल के दौरान निधन

## सूची

## आँकड़ा सभ

;टाइमलाइन

   † † वी. वी. गिरि  †         द्रौपदी मुर्मू

## संदर्भ
भारत के राष्ट्राध्यक्षों की सूची
सब्सिडरी

**सब्सिडरी**, **सब्सिडियरी कंपनी** चाहे **सहायक कंपनी** भा **डाटर कंपनी** कौनों दूसर कंपनी, जेकरा के मूल कंपनी भा होल्डिंग कंपनी कहल जाला, के मलिकाई भा कंट्रोल के अधीन ऑपरेट करे वाली कंपनी होखे ले। दू गो भा एक से ढेर सब्सिडरी कंपनी जे या त एकही मूल कंपनी के होखे लीं या फिर एकही प्रबंधन के एकही इकाई/समूह के पर्याप्त रूप से कंट्रोल होखे लीं, सिस्टर कंपनी कहल जालीं। सहायक कंपनी के ओह कानून के पालन करे के पड़ी जहाँ ओकर मुख्यालय आ जहाँ ऊ निगमित बा। संगही, इ आपन एक्जीक्यूटिव लीडरशिप भी बनवले राखे लीं।

## इहो देखल जाय
* कांग्लोमरेट कंपनी

## संदर्भ

श्रेणी:कंपनी
विशेषण

**विशेषण** () अइसन शब्द होला जे कौनों संज्ञा चाहे संज्ञा वाक्यांश के बिसेसता बतावे ला। एकर अर्थबिज्ञान वाला भूमिका ई होखे ला कि ई संज्ञा द्वारा दिहल जा रहल जानकारी के बदले ला।

परंपरागत रूप से अंग्रेजी व्याकरण में एकरा के *एडजेक्टिव* कहल जाला आ ई मुख्य *[[पार्ट ऑफ़ स्पीच]]* (शब्द-भेद) सभ में गिनल जाला, हालाँकि इतिहासी रूप से एकरा के संज्ञा के साथहूँ बर्गीकृत कइल जाय। आज्काल्ह कुछ शब्द जे आमतौर प विशेषण में गिनल जायँ, जइसे कि *दि*, *दिस*, *माय*, वगैरह, अब इनहन के अलगा से *[[डेटरमाइनर]]* के रूप में चिन्हित कइल जाला।

श्रेणी:व्याकरण
श्रेणी:पार्ट ऑफ़ स्पीच
अंग्रेजी ग्रामर

**अंग्रेजी ग्रामर** () अंग्रेजी भाषा के व्याकरण ह - एह भाषा के ढाँचागत नियम सभ के सेट हवे। एह में शब्द, फ्रेज, क्लाज, वाक्य (सेंटेंस) आ मय पाठ के ढाँचा सामिल बाटे।

## इहो देखल जाय
* अंग्रेजी ग्रामर के इतिहास
* भोजपुरी व्याकरण
* हिंदुस्तानी व्याकरण


श्रेणी:भाषा अनुसार व्याकरण
मेटा प्लेटफॉर्म्स

**मेटा प्लेटफार्म्स, इंक.**,जे पहिले **फेसबुक, इंक.**, आ **द फेसबुक, इंक.** के नाँव वाली रहल, अमेरिका के कैलिफोर्निया के मेनलो पार्क में स्थित एगो अमेरिकी मल्टीनेशनल टेक्नोलॉजी कांग्लोमरेट हवे। कंपनी के लगे फेसबुक, इंस्टाग्राम, आ व्हाट्सएप आ अउरी प्रोडक्ट आ सेवा सभ के मालिकाना हक बा। मेटा दुनिया के सभसे कीमती कंपनी सभ में से एक हवे आ अमेरिका के दस सभसे बड़ पब्लिकली ट्रेडिंग कॉर्पोरेशन सभ में गिनल जाला। एकरा के अल्फाबेट (गूगल), अमेजन, एप्पल, आ माइक्रोसॉफ्ट के साथे बिग फाइव अमेरिकी सूचना प्रौद्योगिकी कंपनी सभ में से एक मानल जाला।

## संदर्भ

श्रेणी:अमेरिकी कंपनी
कांग्लोमरेट कंपनी

***कांग्लोमरेट*** एक किसिम के मल्टी-इंडस्ट्री कंपनी होला जेह में कई गो अलग-अलग आ आपस में अ-संबंधित बिजनेस एंटिटी सभ सामिल होलीं आ जे बिबिध इंडस्ट्री सभ में, एक ठो कार्पोरेट ग्रुप के अधीन, ऑपरेट करे लीं। कौनों कांग्लोमरेट में आमतौर प एक ठो मुख्य भा पैरेंट कंपनी होला जे कइयन ठे सब्सिडरी कंपनी सभ के कंट्रोल करे ला, ई सब्सिडरी कंपनी सभ कानूनी रूप से आजाद होखे लीं बाकी फाइनेंस खातिर आ स्ट्रेटेजिक रूप से पैरेंट कंपनी पर निर्भर होखे लीं। कांग्लोमरेट सभ बहुधा बड़हन आ मल्टीनेशनल कार्पोरेशन होखे लीं जे बैस्विक रूप से उपस्थिती दर्ज करावे लीं आ इनहन के प्रोडक्ट आ सर्विस सभ के काफी बिबिधता-भरल पोर्टफोलियो होला। कांग्लोमरेट सभ के अस्थापना विलय आ अधिग्राहं, स्पिन-ऑफ़, चाहे ज्वाइंट वेंचर से हो सके ला।

उदाहरण खातिर इंटरनेट के दुनिया में अल्फाबेट इंक. एगो कांग्लोमरेट हवे जे गूगल के पैरेंट कंपनी हवे। एही तरीका से फेसबुक, वाट्स एप, इंस्टाग्राम नियर कंपनी सभ मेटा प्लेटफार्म्स कांग्लोमरेट के सब्सिडरी कंपनी हईं स। टेंसेंट, वार्नर ब्रोस. डिस्कवरी आ कॉमकास्ट नियर कुछ प्रमुख कांग्लोमरेट मनोरंजन के दुनिया में बाड़ी स।

श्रेणी:कंपनी
बॉक्स ऑफिस

**बॉक्स ऑफिस** () भा **टिकट ऑफिस** अइसन जगह होला जहाँ कवनो आयोजन में प्रवेश खातिर टिकट जनता के बेचल जाला। संरक्षक लोग ई लेनदेन काउंटरटॉप पर, देवाल भा खिड़की के छेद से, भा विकेट पर कर सके ला। एगो दुसरे अरथ भा सेंस में एह शब्द के अक्सर इस्तेमाल खासतौर पर फिलिम इंडस्ट्री के संदर्भ में कौनों खास प्रोडक्शन, जइसे कि फिलिम भा थिएटर शो, के बिजनेस के कुल मात्रा के मेटोनिम (नाँव) के रूप में कइल जाला, उदाहरण खातिर कौनों फिलिम केतना कमाई कइलस, ऊ ओकर बॉक्स ऑफिस परफार्मेंस कहाई । एह शब्द के इस्तेमाल कवनो अखाड़ा (एरीना) भा स्टेडियम में मौजूद टिकट आफिस खातिर भी कइल जाला।

## इहो देखल जाय
* बॉक्स ऑफिस मोजो

## संदर्भ

## बाहरी कड़ी
* Top Box Office (US) हर हप्ता के बॉक्स ऑफिस रैंक

श्रेणी:सिनेमा
श्रेणी:टिकट
सभसे बेसी कमाई करे वाली फिलिम सभ के लिस्ट

फिलिम सभ से कई गो आगम के धारा सभ से आमदनी होला जेह में थियेटर में प्रदर्शन, होम वीडियो, टेलीविजन प्रसारण अधिकार, आ मर्चेंडाइजिंग सामिल बाड़ें।

नीचे बॉक्स-ऑफिस पर सभसे बेसी कमाई करे वाली फिलिम सभ के लिस्ट दिहल गइल बा:

:

## नोट


## संदर्भ

श्रेणी:सिनेमा
फोर्ट विलियम कॉलेज

**फोर्ट विलियम कॉलेज** (जेकरा के कॉलेज ऑफ फोर्ट विलियम भी कहल जाला) प्राच्य अध्ययन के अकादमी आ सीखे वाला सेंटर रहल। एकर स्थापना 18 अगस्त 1800 के ब्रिटिश इंडिया के तब के गवर्नर जनरल लार्ड वेल्सली द्वारा कइल गइल जे कलकत्ता के फोर्ट विलियम परिसर के भीतर स्थित रहल। वेल्सली यूरोपीय प्रशासक लोग के प्रशिक्षित करे खातिर फोर्ट विलियम कॉलेज के शुरुआत कइलें। ऊ श्रीरंगपट्टम में टीपू सुल्तान पर जीत के पहिला सालगिरह के याद में, स्थापना के विधान के 4 मई 1800 के पिछुवा देहलें। भारतीय समाज में नयापन के शुरुआती चिन्ह के रूप में ई कॉलेज के भूमिका महत्त्वपूर्ण मानल जाला।

## संदर्भ

श्रेणी:भारत के इतिहास
श्रेणी:ब्रिटिश भारत
सोनौली

**सोनौली** भारत के उत्तर प्रदेश राज्य में महाराजगंज जिला में महाराजगंज शहर के नगीचे एगो छोटहन कस्बा बा। ई भारत-नेपाल बॉर्डर पर पड़े ला आ भारत आ नेपाल के बीचा में आवाजाही के मशहूर जगह हवे जहाँ से ई बॉर्डर पार कइल जाला।

सोनौली जिला मुख्यालय महराजगंज, उत्तर प्रदेश से लगभग 75&nbsp;किमी दूर आ गोरखपुर से 90&nbsp;किमी बा जवन नजदीकी प्रमुख शहर ह। सोनौली से सभसे नजदीकी रेलवे स्टेशन नौतनवा रेलवे स्टेशन बा जवन लगभग 7&nbsp;किमी दूर बा आ अब भारतीय रेलवे नेटवर्क से बढ़िया से जुड़ल बा। एकरा से पहिले नौतनवा के गोरखपुर से मीटर गेज रेलवे ट्रैक (छोटी लाइन) के माध्यम से जोड़ल गइल रहल। लेकिन इंडियन रेलवे नेटवर्क के विकास के संगे ए ट्रैक के ब्रॉड गेज में बदल दिहल गइल बा जवना से अब तेज आ लमहर दूरी के रेलवे ट्रांजिट के सुविधा मिले लागल बा।

## सोनौली भारत–नेपाल सीमा क्रासिंग
[thumb|300x300px|[भारत-नेपाल बॉर्डर गेट सोनौली]]
उत्तर प्रदेश में **सोनौली भारत–नेपाल सीमा क्रासिंग** भा **सोनौली इंटीग्रेटेड चेक पोस्ट** सभसे लोकप्रिय आ नामी इंटीग्रेटेड चेक पोस्ट (ICP) हवे, जहाँ सीमा शुल्क आ आप्रवासन दुनों तरह के सुविधा बा।

## घूमे लायक जगह
हालांकि सोनौली खुद कवनो खास पर्यटन स्थल खातिर हवे, बाकिर इ नेपाल में के सुप्रसिद्ध बौद्ध पर्यटन स्थल लुंबिनी यानी भगवान गौतम बुद्ध के जनम के अस्थान से बहुत नगीचे पड़े ला।

नेपाल के भैरहवा में सबसे नजदीकी हवाई अड्डा बा जवन सोनौली सीमा से बस 4&nbsp;किलोमीटर दूर बा। वर्तमान में ई खाली घरेलू हवाई अड्डा हवे हालाँकि एकर अंतर्राष्ट्रीय टर्मिनल आ रनवे के निर्माण चल रहल बा आ 2019 के अंत में खुले वाला रहल। गोरखपुर हवाई अड्डा एहिजे से भारत के सभसे नजदीकी हवाई अड्डा हवे जे सीमा से लगभग 83&nbsp;किमी दूर बा सभसे बड़ हवाई अड्डा हवे जे सिविल आ लड़ाकू जेट दुनों खातिर काम करे ला।

श्रेणी:भारत–नेपाल बॉर्डर
श्रेणी:महाराजगंज जिला
श्रेणी:उत्तर प्रदेश के शहर आ कस्बा
हिंदी वर्णमाला

**हिंदी वर्णमाला** हिंदी भाषा के लिखे खातिर इस्तेमाल होखे वाली वर्णमाला ह जे देवनागरी लिखाई के वर्ण (अच्छर) सभ से बनल हवे। मानक हिंदी वर्णमाला में 11 गो स्वर आ 35 (33+2) गो व्यंजन (कुल 46 अच्छर) बतावल गइल बाने। एह मानक अच्छर सभ के अलावा अउरियो चीन्हा निर्धारित बाड़ें जे हिंदी लिखे में कामे आवे लें।

## वर्णमाला
एहिजे केंद्रीय हिंदी निदेशालय दिल्ली द्वारा प्रकाशित *देवनागरी लिपि तथा हिंदी वर्तनी का मानकीकरण* (2019) के हिसाब से हिंदी के मानक वर्णमाला दिहल जा रहल बाटे:

### स्वर वर्ण
हिंदी खातिर कुल 11 गो स्वर वर्ण निर्धारित कइल गइल बाड़ें:

:**अ**, **आ**, **इ**, **ई**, **उ**, **ऊ**, **ऋ**, **ए**, **ऐ**, **ओ**, **औ**

एकरे अलावा कहल गइल बा कि देवनागरी जे संस्कृत खातिर इस्तेमाल होखे ले, ओहिजे ॠ, ऌ, अउरी ॡ के भी स्वर में गिनल जाला; हालाँकि, हिंदी में इनहन के प्रयोग ना होखे के कारन इनहना के हिंदी के मानक वर्णमाला में अस्थान ना दिहल गइल बाटे।

### व्यंजन वर्ण

हिंदी खातिर कुल 35 (33+2) गो व्यंजन वर्ण स्वीकार कइल गइल बाड़ें। ई नीचे दिहल गइल बाड़ें:

:**क**, **ख**, **ग**, **घ**, **ङ**
:**च**, **छ**, **ज**, **झ**, **ञ**
:**ट**, **ठ**, **ड**, **ढ**, **ण**
:**त**, **थ**, **द**, **ध**, **न**
:**प**, **फ**, **ब**, **भ**, **म**
:**य**, **र**, **ल**, **व**
:**श**, **ष**, **स**, **ह**
:**ड़**, **ढ़**

### अउरी अच्छर आ चीन्हा सभ
; संयुक्ताक्षर: में ऊपर दिहल गइल व्यंजन सभ के अलावा **क्ष**, **त्र**, **ज्ञ**, आ **श्र** सामिल बाड़ें।
; अनुस्वार: भा अं के मात्रा (ं)
; अनुनासिक: भा चंद्रबिंदी (ँ)
; विसर्ग: (ः)
; हल् चिन्ह: ्

इनहन के अलावा अउरी आगत वर्ण के रूप में रखल गइल बाड़ें:
:अवग्रह (ऽ), आ अर्द्धचंद्र (ॅ)
:नुक्ता वाला अक्षर: क़, ख़, ग़, ज़, आ फ़

## संदर्भ

श्रेणी:वर्णमाला
श्रेणी:हिंदी
शब्द

**शब्द** () भाषा के आधारभूत तत्व हवे जे कौनों बस्तुगत (ऑब्जेक्टिव) चाहे बेहवारिक (प्रैक्टिकल) अरथ (भा मतलब) वाला होला, अपने-आप में अकेलहूँ इस्तेमाल कइल जा सके ला, आ बिना बेवधान के बोलल जाला। भले भाषा के बोले वाला लोगन में शब्द का होला एकरा बारे में सहज अवबोध होला, भाषाविज्ञानी लोग एकरा परिभाषा पर एकमत ना बा लोग आ कई गो कोसिस एकरा के परिभाषित करे के पैमाना सभ के निर्धारण खातिर भइल बा बाकी ई बिसय आ कांसेप्ट अबहिन ले बिबादास्पदे बाटे।

आम व्याकरण के किताबिन में एकर परिभाषा उच्चारण कइल जाए वाली इकाई के रूप में कइल जाला आ सार्थक (मने जेकर कौनों अरथ होखे) आ निरर्थक (बिना अरथ वाला) शब्द के रूप में बिभाजन कइल जाला। शब्दन के समूह से *[[फ्रेज]]*, *[[क्लॉज]]* आ वाक्य बने लें।

## संदर्भ

श्रेणी:व्याकरण
श्रेणी:भाषा विज्ञान
पुरबी इंडो-आर्यन भाषा

**पुरबी इंडो-आर्यन भाषा सभ** (), जिनहन के **मागध भाषा** भी कहल जाला, भारत के पुरबी हिस्सा, आसाम आ बांग्लादेश में बोलल जालीं। भारत में इनहन के इलाका उत्तर प्रदेश के पूर्वांचल, मय बिहार, झारखंड, बंगाल, त्रिपुरा, आसाम आ ओडिशा बाटे। एकरे अलावा ई हिमालय के तराई वाला इलाका में नेपालो में बोलल जालीं। इनहन में बंगाली सभसे बड़ बिस्तार वाली बाटे जे बांग्लादेश आ पच्छिम बंगाल के ऑफिशियलो भाषा हवे; आसाम के बराक घाटी आ त्रिपुरा में भी बंगाली ऑफिशियल भाषा हवे। असमिया आ ओडिया क्रम से आसाम आ ओडिशा राज्य के ऑफिशियल भाषा हईं। ई पुरबी भाषा सभ अबहट्ट से निकसल हईं जे खुद मागध अपभ्रंश से जनमल हवे; मागध अपभ्रंश खुद मागधी प्राकृत से जनमल हवे।

## संदर्भ


श्रेणी:भारत के भाषा
श्रेणी:नेपाल के भाषा
श्रेणी:बांग्लादेश के भाषा
वाक्य

परंपरागत व्याकरण में, **वाक्य** (; *सेंटेंस*) शब्दन के अइसन लर होला जेकर पूरा-पूरा अरथ निकले। सार्थक शब्दन के मेल से बने वाला अइसन इकाई, जवना के पढ़ला भा सुनला से, कहेवाला के भाव सुनेवाला सही-सही बूझ जाय। एह तरीका से वाक्य भाषा के बुनियादी इकाई होला जेकर पूरा-पूरा अरथ भा भाव निकले। वाक्य, अइसन व्याकरण के नियम सभ के हिसाब से वाक्य विन्यास (सिंटैक्स) में सजल शब्दन के इस्तेमाल से करे में सक्षम होखे ला।

आमतौर प वाक्य के बारे में कहल जाला कि एह में कम-से-कम दू गो शब्द जरूर होखे के चाहीं। बिना एकरे वाक्य पूरा अरथ ना जाहिर क पावे ला। हालाँकि, कबो-काल्ह एकहू शब्द के वाक्य हो सके ला। उदाहरन खातिर: राम श्याम से पुछलन कि कहिया अइलऽ, जेकर श्याम जबाब दिहलन "काल्ह"। हेइजा "काल्ह" अपने आप में एकही शब्द के पूरा वाक्य मानल जाई।

वाक्य के दू हिस्सा होखे लें *सब्जेक्ट* (उद्देश्य) आ *प्रेडीकेट* (विधेय)। वाक्य द्वारा कौनों कथन भा कहनाम कहल जा सके ला, प्रश्न भा सवाल पूछल जा सके ला, बिस्मय जाहिर कइल जा सके ला, अनुरोध भा निहोरा कइल जा सके ला, आदेस दिहल जा सके ला, चाहे सलाह-सुझाव दिहल जा सके ला।

वाक्य-विमर्श व्याकरण के बेसिक अंग हवे। वाक्य के भीतर शब्दन के रूप आ क्रम भा बिन्यास के अध्ययन वाक्य विज्ञान (सिंटैक्टिक्स) कहाला।

## बर्गीकरण
वाक्य के वर्गीकरण दू आधार प कइल जाला - वाक्य के ढाँचा (संरचना भा स्ट्रक्चर) के आधार पर, आ वाक्य के काम (फंक्शन) के आधार प।

### बनावट भा ढाँचा के आधार प
* सरल चाहे साधारण वाक्य (simple sentence): 
* संजुक्त वाक्य (compound):
* मिश्रित वाक्य (complex):
* संजुक्त-मिश्रित (चाहे मिश्रित-संजुक्त) (compound-complex sentence):

### काम भा फंक्शन के आधार प
* कथनात्मक (assertive):
* प्रश्नवाचक (interrogative):
* आदेशात्मक (imperative):
* विस्मयादिबोधक (exclamatory):

कुछ दशा में कथनात्मक के सकारात्मक (विधेयवाचक) आ नकारात्मक (भा निषेधवाचक) में बाँट दिहल जाला; आदेश, अनुरोध भा सलाह वालन के आदेशात्मक आ इच्छावाचक में बाँट दिहल जाला; आ इनहन के अलावा कुछ लोगन द्वारा संकेतवाचक आ संदेहवाचक अउरियो दू किसिम बतावल जाला।

## संदर्भ

## स्रोत ग्रंथ
* 
* 
* 

श्रेणी:व्याकरण
श्रेणी:भाषा विज्ञान
द सुपर मारियो ब्रोस. मूवी

**सुपर मारियो ब्रदर्स मूवी** () 2023 के अमेरिकी कंप्यूटर एनिमेटेड एडवेंचर फिलिम बा जे निनटेंडो के मारियो वीडियो गेम फ्रेंचाइजी पर आधारित बाटे। यूनिवर्सल पिक्चर्स, इलुमिनेशन, आ निनटेंडो द्वारा निर्मित आ यूनिवर्सल द्वारा बितरित एह फिलिम के डाइरेक्टर हारून होर्वाथ आ माइकल जेलेनिक बा लोग आ मैथ्यू फोगेल एकर लेखक बाड़न। एन्सेम्बल आवाज कलाकारन में क्रिस प्रैट, अन्य टेलर-जॉय, चार्ली डे, जैक ब्लैक, कीगन-माइकल की, सेठ रोजेन, आ फ्रेड आर्मिसन शामिल बा लोग। एह फिलिम में इटैलियन-अमेरिकी प्लंबर भाई मारियो आ लुइगी के मूल कहानी देखावल गइल बा जे लोग के एगो वैकल्पिक दुनिया में ले जाइल जाला आ राजकुमारी पीच के नेतृत्व में मशरूम किंगडम आ बाउसर के नेतृत्व में कूपास लोग के बीच लड़ाई में फँस जाला।

## संदर्भ

श्रेणी:एनीमेशन फिलिम
मध्य हिमालय

[thumb|300x300px| [नेपाल के तानसेन में बिचला हिमालय श्रेणी। पाछे बैकग्राउंड में महान हिमालय देखलाई पड़ रहल बा।]]
**मध्य हिमालय** भा **बिचला हिमालय**, जेकरा के **लोवर हिमालयन शृंखला**, **छोटका हिमालय** भा खाली भर **हिमाचल** भी कहल जाला — भारतीय उपमहादीप के सभसे उत्तरी इलाका सभ में 3,700 से 4,500 मीटर (12,000 से 14,500 फीट ऊँचाई वाली एगो प्रमुख पूरब-पच्छिम परबत श्रेणी हवे।

ई हिमालय परबत के तीन गो प्रमुख्य समानांतर शृंखला में से बिचली हवे - पाकिस्तान के सिंधु नदी से लेके उत्तर में बहुत ऊँच महान हिमालय के समानांतर उत्तरी भारत, नेपाल आ भूटान भर में एकर बिस्तार बा लेकिन भूटान के पुरुब में दुनो श्रृंखला के अलग कइल मुश्किल हो जाला जब ब्रह्मपुत्र नदी के ओर बढ़ल जाय। हिमाचल शृंखला के दक्खिन ओर निचला शिवालिक भा चुरिया श्रृंखला (जेकरा के बाहरी हिमालय कहल जाला) एकरे समानांतर बा।

पीर पंजाल श्रेणी एह बिचला हिमालय के सभसे बड़ श्रेणी हवे जे मुख्य रूप से जम्मू-काश्मीर में पड़े ला। पुरुब ओर बढ़े पर हिमाचल प्रदेश में पड़े वाली धौलाधार, उत्तराखंड के गढ़वाल हिमालय आ अउरी आगे पुरुब जाए पर नेपाल के महाभारत श्रेणी एही बिचला हिमालय के हिस्सा हईं। एकरा बाद ई महान हिमालय के साथे लगभग बिलय हो जाले।

## इहो देखल जाय
* ट्रांस हिमालय
* महान हिमालय
* शिवालिक

## संदर्भ

श्रेणी:हिमालय के परबत श्रेणी
श्रेणी:भारत के परबत
श्रेणी:नेपाल के परबत
पर्यायवाची

**पर्यायवाची** चाहे खाली भर **पर्याय**, अइसन शब्द, मॉर्फेम भा फ्रेज होला जे एकदम से चाहे करीबन कौनों दूसर शब्द के मतलब वाला होखे। पर्यायवाची के स्टैंडर्ड टेस्ट अदलबदल होला; मने कि का वाक्य में एक शब्द के जगह दुसरा शब्द के इस्तेमाल कइल जा सकत बा, बिना अरथ बदलले। कुछ दसा में शब्द कौनों खास भाव-बिचार भा सेन्स में एक दुसरे के पर्यायवाची हो सके लें बाकी हर जगह उनहन के आपस में अदला-बदली ना कइल जा सकत बाटे।

श्रेणी:शब्द प्रकार
जॉन बीम्स

**जॉन विलियम बीम्स** (John William Beames; 21 जून 1837 — 24 मई 1902) ब्रिटिश भारत में सिविल सर्वेंट आ लेखक रहलें। मार्च 1859 से 1861 के अंत ले पंजाब में, आ दिसंबर 1861 से बंगाल में 1893 में अपन सर्विस के समापन ले, सेवा दिहलें। ई भारतीय इतिहास, साहित्य आ भाषा विज्ञान के विद्वानो रहलन। इनके सभसे प्रमुख रचना भारत-आर्य भाषा सभ के तुलनात्मक व्याकरण रहल, जे 1872-1879 में तीन खंड में छपल। मार्च 1893 में जब ई भारतीय सिविल सेवा से रिटायर भइलन तब इनके भारतीय जीवन के व्यापक जानकारी मिल चुकल रहे आ 1896 में ऊ अपना कैरियर के बिबरन लिखलें जे पहिली बेर 1961 में *मेमोइर्स ऑफ ए बंगाल सिविलियन के* नाँव से प्रकाशित भइल।

## संदर्भ

## बाहरी कड़ी
* 
* 
* Beames, John: ''Memoirs of a Bengal Civilian'' (Eland, 2013)

श्रेणी:1902 में निधन
श्रेणी:1837 में जनम
श्रेणी:ब्रिटिश लेखक
श्रेणी:भाषाबिज्ञानी
श्रेणी:भोजपुरी
सर्वनाम

व्याकरण आ भाषा विज्ञान में, **सर्वनाम** (; प्रोनाउन) अइसन शब्द चाहे शब्द-समूह होला जेकर इस्तेमाल संज्ञा चाहे संज्ञा पदबंध (नाउन फ्रेज) के बदले कइल जा सके। परंपरागत रूप से व्याकरण में इनहन के एक ठो पार्ट ऑफ़ स्पीच (शब्द-भेद) मानल जात रहल बाटे, हालाँकि, आधुनिक भाषा बिज्ञानी लोग इनहन सगरी के एकही कटेगरी में ना रखे ला।

अंग्रेजी ग्रामर में कुल आठ उपप्रकार बतावल गइल बाने: *पर्सनल* आ *पस़ेसिव प्रोनाउन*, *रिफ्लेक्सिव* आ *रेसिप्रोकल प्रोनाउन*, *डिमांस्ट्रेटिव प्रोनाउन*, *रिलेटिव* अउरी *इंट्रोगेटिव प्रोनाउन* आ *इंडेफेनिट प्रोनाउन*। हिंदी व्याकरण में, छह किसिम के सर्वनाम गिनावल गइल बाने: पुरुषवाचक, निजवाचक, संबंधवाचक, निश्चयवाचक आ अनिश्चयवाचक, आ प्रश्नवाचक सर्वनाम।

## इहो देखल जाय
* संज्ञा
* पार्ट ऑफ़ स्पीच

## संदर्भ

## अउरी पढ़े लायक

* 
* 
* 

## बाहरी कड़ी

* English pronouns exercises, by Jennifer Frost
* 


श्रेणी:पार्ट ऑफ़ स्पीच
श्रेणी:व्याकरण
ओलिविया वाइल्ड

**ओलिविया जेन कॉबर्न** (Olivia Jane Cockburn;  ; जनम 10 मार्च 1984), जिनके प्रोफेशनल नाँव **ओलिविया वाइल्ड** से जानल जाला, एगो अमेरिकी एक्ट्रेस आ फिलिम प्रोड्यूसर बाड़ी।  ऊ मेडिकल-ड्रामा टेलीविजन सीरीज *हाउस* (2007–2012) में रेमी "थर्टीन" हैडली के रोल कइली, आ फिलिम *ट्रॉन: लेगेसी* (2010), *काउबॉय एंड एलियन* (2011), *द इन्क्रेडिबल बर्ट वंडरस्टोन* (2013), आ *द लाजरस इफेक्ट* (2015) सभ में लउकली। वाइल्ड 2017 में ब्रॉडवे डेब्यू कइली आ फिलिम *1984* में जूलिया के रोल कइली। साल 2019 में ऊ आपन पहिली फिलिम, टीन कॉमेडी *बुकस्मार्ट* (2019) के डाइरेक्ट कइली, जेकरा खातिर इनके बेस्ट फर्स्ट फीचर खातिर इंडिपेंडेंट स्पिरिट अवार्ड मिलल। डाइरेक्टर के रूप में वाइल्ड के दुसरी फिलिम *डोंट वरी डार्लिंग* 2022 में रिलीज भइल।

## संदर्भ

श्रेणी:जियत लोग
श्रेणी:1984 में जनम
श्रेणी:अमेरिकी फिलिम ऐक्ट्रेस
इंटरनेट भूगोल

**इंटरनेट भूगोल**, जेकरा के **साइबरभूगोल** भी कहल जाला, भूगोल के एगो उपबिधा हवे जे इंटरनेट के स्थानिक संगठन के सामाजिक, आर्थिक, सांस्कृतिक आ तकनीकी नजरिया से अध्ययन करे ला। इंटरनेट भूगोल के मूल धारणा ई बा कि सर्वर, वेबसाइट, डेटा, सेवा, आ बुनियादी ढाँचा के लोकेशन इंटरनेट के बिकास आ गतिशीलता के समझे खातिर कुंजी हवे। एह बिसय में शामिल बिसय सभ में, खास महत्व के बिसय सभ में सूचना भूगोल आ डिजिटल डिवाइड सभ के सामिल कइल जाला।

## संदर्भ

## बाहरी कड़ी
* सूचना भूगोल 2020-08-12 के    ऑक्सफोर्ड इंटरनेट इंस्टीट्यूट

श्रेणी:समाज में टेक्नोलॉजी
श्रेणी:मानव भूगोल
श्रेणी:भूगोल के शाखा
विलोम शब्द

**विलोम** भा **बिलोम** शब्द ( चाहे antonym) अइसन शब्द होला जे दुसरे शब्द के ठीक उलटा भा बिपरीत अरथ वाला होखे। आमतौर पर अइसन शब्द एक दुसरे के उलटा अरथ में परंपरा के हिसाब से रूढ़ हो जालें आ जोड़ा में पहिचानल जालें; जइसे — *दिन* के बिलोम *रात*, *आकास* के बिलोम *पाताल* वगैरह।

## इहो देखल जाय
* पर्यायवाची
* *[[कंट्रोनिम]]*

श्रेणी:शब्द प्रकार
कंट्रोनिम

***कंट्रोनिम*** () चाहे ***ऑटो-एंटॉनिम*** (auto-antonym) अइसन शब्द होलें जिनहन के एक से अधिका अरथ होखे ला आ एक अरथ दुसरका के बिपरीत भा बिलोम होखे ला। कहे के मतलब ई कि ई अइसन शब्द होलें जे खुदे आपन बिलोम शब्द होखे लें। जइसे अंग्रेजी में *क्लीव* (cleave) के अरथ काट के अलगा कइल होला आ साथै जोड़ल भी होला। भोजपुरी में काल्हि के अरथ पछिला बीतल दिन होला आ अगिला आवे वाला दिन भी होला। उर्दू में मौला के अरथ मालिक भा सर्वेसर्वा भी होला आ दास भा नोकर भी होला।

एह कांसेप्ट भा भाषावैज्ञानिक घटना के enantiosemy, enantionymy, antilogy भा autantonymy के नाँव से जानल जाला।

## इहो देखल जाय
* पर्यायवाची
* विलोम शब्द

## संदर्भ

श्रेणी:शब्द प्रकार
संज्ञा के भेद

परंपरागत व्याकरण में **[[संज्ञा]]** (नाँव) के **पाँच गो भेद** भा प्रकार () बतावल जालें — व्यक्तिवाचक, जातिवाचक, समूहवाचक, द्रव्यवाचक आ भाववाचक। ई वर्गीकरण के सिस्टम एह बात प आधारित हवे कि कौनों नाँव से कवना किसिम के चीज के बोध हो रहल बाटे। कौनों एक चीज के भा ब्यक्ति के नाँव व्यक्तिवाचक संज्ञा कहाला, जवना नाँव से कौनों पूरा जाति के बोध होखे ओकरा जातिवाचक संज्ञा कहल जाला, प्रानी भा बस्तु के झुंड भा समूह के बोध करावे वाला नाँव समूहवाचक संज्ञा होला, कौनों नापल-तउलल जा सके वाला पदार्थ के नाँव द्रव्यवाचक संज्ञा होला आ कौनों भाव-बिचार के नाँव भाववाचक संज्ञा कहाला।

आधुनिक भाषा विज्ञान में ***नाउन क्लास*** () संज्ञा के बिसेस किसिम के कटेगरी होला भा संज्ञा के वर्गीकरण के सिस्टम होला जे, संज्ञा से जेकर भा जवना चीज के नाँव के बोध हो रहल होखे (रिफरेंट), ओकरे लच्छन के आधार पर वर्ग भा कटेगरी में बाँटे ला; एह बँटवारा के आधार चीज के नर भा मादा होखल, सजीव भा निर्जीव होखल वगैरह हो सके ला। एकरे अलावा नाउन क्लास में बाँटे के आधार संज्ञा के रूप (मॉर्फ़ोलॉजी) भी हो सके ला चाहे ई बँटवारा के सिस्टम एकदम से अटरेंडम आ रूढ़ि आधारित भी हो सके ला। नाउन क्लास के नाउन क्लासिफायर से अलगा बूझे के चाहीं।

श्रेणी:व्याकरण
श्रेणी:भाषा विज्ञान
कैप्टन अमेरिका: ब्रेव न्यू वर्ल्ड

***कैप्टन अमेरिका: ब्रेव न्यू वर्ल्ड*** () मार्वल कॉमिक्स के किरदार सैम विल्सन/कैप्टन अमेरिका पर आधारित एगो आवे वाली अमेरिकी सुपरहीरो फिलिम बा, एकर निर्माण मार्वल स्टूडियो द्वारा कइल गइल बा आ वाल्ट डिज्नी स्टूडियो मोशन पिक्चर्स द्वारा बितरित कइल जाई। ई कैप्टन अमेरिका फिलिम सीरीज के चउथा किस्त होखे के वाली बा, टेलीविजन मिनीसीरीज *द फाल्कन एंड द विंटर सोल्जर* (2021) के आगे के कहानी में, आ मार्वल सिनेमैटिक यूनिवर्स (MCU) में ई 34वीं फिलिम होखी। एह फिलिम के डाइरेक्शन जूलियस ओनाह कइले बाड़न आ लेखक मैल्कम स्पेलमैन आ डालन मुसन बा लोग आ सैम विल्सन/कैप्टन अमेरिका के भूमिका में एंथोनी मैकी रहिहें जबकि डैनी रमिरेज़, कार्ल लम्ब्ली, टिम ब्लेक नेल्सन, शिरा हास, हैरिसन फोर्ड, आ लिव टायलर अन्य स्टार कलाकार बा लोग।

*कैप्टन अमेरिका: सिविल वार* (2016) के *कैप्टन अमेरिका* के तीन गो सीरीज के अंतिम मानल जात रहल जेह में क्रिस इवांस स्टीव रोजर्स के भूमिका में रहलें, मैकी के विल्सन वाला किरदार *द फाल्कन एंड द विंटर सोल्जर* में नया कैप्टन अमेरिका बन गइल रहलें। स्पेलमैन आ मसन, क्रम से एह सीरीज के मुख्य लेखक आ लेखक लोग, अप्रैल 2021 के अंत ले कैप्टन अमेरिका के एगो नया फिलिम के पटकथा लिखत रहलें आ मैकी ओही समय अगस्त ले एह फिलिम खातिर साइन क चुकल रहलें। ओनाह जुलाई 2022 में एह फिलिम में शामिल भइली जबकि सितंबर में अउरी कलाकारन के खुलासा भइल। फिल्मांकन मार्च 2023 में अटलांटा, जॉर्जिया में ट्रिलथ स्टूडियो में शुरू भइल आ जून ले चलल।

*कैप्टन अमेरिका: ब्रेव न्यू वर्ल्ड* एमसीयू के फेज फाइव के हिस्सा के रूप में 26 जुलाई 2024 के अमेरिका में रिलीज कइल जाई।

## बाहरी कड़ी
* 
*
कबीर जयंती

**कबीर जयंती** भा **कबीर प्रकट दिवस** एगो तिहुआर हवे जे भारत में कबीरदास के अनुयाई लोग आ अउरी लोग मनावे ला। मानल जाला कि एही दिने कबीरदास काशी शहर के लहरतारा तालाब में विक्रम संवत 1455 (वर्ष 1398) के सबेरे ब्रह्म मुहूर्त में कमल के फूल पर बच्चा के रूप में प्रकट भइले। ई तिहुआर ग्रेगोरियन कलेंडर के हिसाब से आमतौर प मई चाहे जून के महीना में पड़े ला जबकि एकर ओरिजिनल भारतीय कलेंडर के हिसाब से तिथी जेठ महीना के पुर्नवासी तिथी हवे। 

## संदर्भ

श्रेणी:जेठ महीना के तिहुआर
श्रेणी:भारत के परब तिहुआर आ उत्सव
ज्योतिर्लिंग

**ज्योतिर्लिंग** () चाहे **ज्योतिर्लिंगम्**, हिंदू देवता शिव के भक्ति-भरल निरूपण हवें। ई शब्द *ज्योति* ('प्रकाश') आ *लिंग* ('चीन्हा') के संस्कृत समास हवे। शिव महापुराण (जेकरा *[[शिव पुराणशिव पुराणो]]* कहल जाला) में भारत के 64 गो मूल *ज्योतिर्लिंग* तीर्थ सभ के जिकिर कइल गइल बा।

## द्वादश ज्योतिर्लिंग
*द्वादश ज्योतिर्लिंग*' (संस्कृत *द्वादश* माने बारह), बारह गो ज्योतिर्लिंग सभ, के नाँव आ स्थान के जिकिर शिव पुराण (शतरुद्र संहिता, अध्याय: 42/2-4) में दिहल गइल बा। विस्तृत कथा कोटिरुद्र संहिता, अध्याय 14 से 33 में दिहल गइल बा। ई मंदिर (क्रम में ना) बाड़ें:

## बाहरी कड़ी
* गूगल मैप पर ज्योतिर्लिंग
* भारत में ज्योतिर्लिंग 
* 

श्रेणी:शैव मत
श्रेणी:हिंदू धर्म संबंधी लिस्ट
दाल पूरी

**दाल पूरी** चाहे **दल पूरी** एक तरह के भोजपुरिया पकवान ह जे चना के दाल के पीस के ओकरा के आटा के लोई में भर के बनावल जाला। ई भरुआ परवठा नियर होला। एकरा भरे वाला चीज के पूरन कहल जला। ई दाल के रात भर पानी में भें के ओकरा के सील लोढ़ा से पीस के बनावल जाला। कई गो भोजपुरिया तिहवार प ई खास पकवान हवे।

एकरा के अक्सरहा तिहुआर-परब भा अउरी कौनों शुभ मोका-महाले बखीर के साथे खाइल जाला।

## संदर्भ

श्रेणी:बिहार के खाना
श्रेणी:उत्तर प्रदेशी पकवान
पोंगल (पकवान)

**पोंगल** दक्खिन भारतीय आ श्रीलंकाई पकवान हवे जेह में खउलत दूध में पकावल चाउर होला। एह पकवान के बनावल पोंगल पर्व से जुड़ल मुख्य रसम-रिवाज में से एगो ह।  एकरा के सबेरे के नाश्तो के रूप में खाइल जाला।  तमिल पकवान सभ के एगो परकार के रूप में जानल-मानल जाए वाला एह पकवान में कई किसिम के होला जेह में मुख्य रूप से *वेन* (गर्म) पोंगल, *सक्करई* (मीठा) पोंगल, *कोझी* (चिकन) पोंगल आ *संन्यासी* पोंगल सामिल बाड़ें। एकरा के "तमिल लोग के बहुते पसंदीदा खाना" बतावल जाला। 

परंपरागत रूप से मंदिर के पुजारी के बतावल शुभ साइत पर घर के आँगना में पोंगल पकावल जाला। कई घरन में एकरा के पारंपरिक पाथर के चूल्हा पर माटी के बर्तन में लकड़ी के ईंधन के रूप में इस्तेमाल से पकावल जाला जेवना से एकरा के एगो बिसेस स्वाद आ जाला।

## महत्व
पोंगल के पकवान, मुख्य रूप से पोंगल परब से जुड़ल, जेकर नाँव के मतलब होला "खउलल" भा "फफाइल"। मानल जाला कि ई परब सूर्य देवता के धन्यवाद देवे के रूप में मनावल जाला जाला कि धूप के रोशनी जवना से धान के फसल संभव हो जाला। एह तरह से ई परब सूरज के उत्तरायन होखे आ नया फसल से जुड़ल बा। एही से परंपरा के अनुसार ई पकवान खउलत दूध में पकावल चावल के ताजा फसल के देवता के चढ़ावे खातिर बनावल जाला। जब पोंगल पकावल जा रहल होखे त देखनिहार लोग कबो-कबो खुशी से चिल्लाला कि "पोंगालो पोंगल! ('पोंगल के फफाए दीं!)। चाहे पूछे ला, "पाल पोंगिता?" ("का दूध खउल गइल बा?")।

## किसिम
thumb| भारत के एगो डाक टिकट पर ''पोंगल''
पोंगल के सभ किसिम गाय के दूध से बनेलीं। एह किसिम सभ में निम्नलिखित सामिल बाड़ें:

### ''वेन पोंगल''
वेन भा वेन्न (गर्म) पोंगल एगो चावल आ दाल के पकवान हवे जे दक्खिन एशियाई खिचडी नियर तरीका से पकावल जाला। एकरा के काली मिर्च, अदरक, हल्दी, आ कबो-कबो असाफोएटिडा, काजू, जीरा, करी के पत्ता, घी, मूंग, आ नमक से बनावल जाला। दक्खिन भारत में आमतौर पर एकरा के नारियल के चटनी आ इंडियन फिल्टर कॉफी के साथ नाश्ता में खाइल जाला।

### ''सक्करई'' ''पोंगल''
*सक्करई* (मीठा) पोंगल गुड़, इलायची, काजू, आ कबो-कबो घी, सोना किशमिश, जायफल, आ नमक के साथ बनावल जाला। एकरा के देवता के चढ़वले के बाद परोसल जाला।

### ''कोझी पोंगल''
कोझी पोंगल चिकन आ मसाला के साथ पकावल जाला।

### ''संन्यासी पोंगल''
संन्यासी पोंगल सब्जी के साथे पकावल जाला। 

## फोटो गैलरी

File:Ven pongal with sambar and chutney.jpg|चटनी के साथ *वेन पोंगल*
File:Sweetpongal.jpg|*सक्करई* (मीठा) *पोंगल*
File:Pongal at city home.jpg|बर्तन में रखा पोंगल
File:Pongal Dish.JPG|प्लेट में सजा पोंगल
File:Sakkarai pongal in banana leaf.jpg|सक्करई पोंगल, केले के पत्ते पर


## संदर्भ

## बाहरी कड़ी

* पोंगल पकवान, वेब दुनिया पर बा।
श्रेणी:भारतीय पकवान
श्रेणी:तमिल संस्कृति
श्रेणी:दक्खिन भारतीय खाना
बैलेरीना (2024 फिलिम)

**बैलेरीना** एगो आवे वाली अमेरिकी एक्शन थ्रिलर फिलिम बा जेकर डाइरेक्शन लेन वाइजमैन कइले बाड़ें जे शे हैटन आ एमरल्ड फेनेल के स्क्रिप्ट पर बनल बा आ ई हैटन के कहानी पर आधारित बा। ई जॉन विक फ्रेंचाइजी के पहिला स्पिन-ऑफ हवे, आ *[[जॉन विक: चैप्टर 3 – पैराबेलम]]* (2019) आ *[[जॉन विक: चैप्टर 4]]* (2023) के घटना सभ के बीच सेट कइल गइल बा। एह में आना दे आर्मास, एंजेलिका हस्टन, गैब्रियल बायरन, लांस रेडिक, कैटालिना सैंडिनो मोरेनो, नॉर्मन रीडस, इयान मैकशेन, आ कीनू रीव्स मुख्य भूमिका में बा लोग। फिल्म में बैलेरीना-हत्यारा रूनी (आर्म्स) अपना परिवार के हत्या करे वाला लोग के शिकार करे लें।

लायंसगेट 2017 में एह फिलिम खातिर हैटन के स्पेसिफिकेशन स्क्रिप्ट के अधिग्रहण कइलस, जेकरा चलते ऊ पैराबेलम के आखिरी स्क्रिप्ट में योगदान दिहलें आ फिर *चैप्टर 4* खातिर मुख्य लेखक के रूप में काम कइलें। अक्टूबर 2019 में वाइजमैन के निर्देशक के रूप में काम पर रखल गइल, आ मई 2020 ले फ्रेंचाइजी निर्देशक चाड स्टेहेलस्की के खातिर एह बात के पुष्टि भइल कि ई निर्माता होखिहें। बैलेरीना के आधिकारिक घोषणा अप्रैल 2022 में भइल, डी आर्मास खातिर पुष्टि भइल कि ऊ यूनिटी फेलन के जगह ले लीहें, जे *पैराबेलम* में एह किरदार के भूमिका निभवले रहली; ओही नवंबर ले बाकी मुख्य कलाकारन के तय कर दिहल गइल। एकरे तुरंत बाद मेन फोटोग्राफी प्राग में शुरू भइल।

फिलिम 7 जून 2024 के रिलीज होखे वाला बा।
केनेडी (फिलिम)

***केनेडी*** 2023 में बनल एगो भारतीय हिंदी भाषा के नियो-नॉयर थ्रिलर फिलिम हवे जेकर लेखन आ डाइरेक्शनअनुराग कश्यप कइले बाड़ें।  एहमें राहुल भट आ सनी लियोन मुख्य भूमिका में बा लोग।  ई फिलिम *अग्ली* (2013) आ *दोबारा* (2022) के बाद कश्यप आ भट के तिसरका सहयोग हवे।

*केनेडी के* प्रीमियर 2023 के कान फिलिम फेस्टिवल में 24 मई 2023 के भइल। 

## प्लॉट
कैनेडी, एगो पूर्व अनिद्राग्रस्त पुलिस अधिकारी जे भ्रष्ट व्यवस्था खातिर गुप्त रूप से काम करे ला, अलग-अलग हालत में रहे ला अउरी मुक्ति के तलाश में रहे ला।  

## कलाकार

* राहुल भट केनेडी के रोल में
* चार्ली के रोल में सनी लियोन
* मेघा बर्मन
* अभिलाश थपलियाल 
* रशीद खान के रोल में मोहित तकलकर

## संदर्भ

## बाहरी कड़ी

* 

श्रेणी:भारतीय थ्रिलर फिलिम
नाउन क्लासिफायर

***क्लासिफायर*** (), कुछ भाषा सभ में, अइसन शब्द होलें जे संज्ञा के आगे भा पाछे जुड़ के, संज्ञा से जेकरे नाँव क बोध हो रहल होखे, ओकरे वर्गीकरण के काम करे लें। इनहन के नापे-तउले वाला शब्द बूझल जा सके ला। भोजपुरी आ मैथिली नियर बिहारी भाषा सभ में आ बंगाली असमिया में अइसन शब्द आम चलन में बाड़ें। जइसे भोजपुरी के *ए*'गो*** (एक+'''गो'''), ''चार '''ठे***, *एक *'ठो***, ''दस '''ठे*** नियर शब्द। हिंदुस्तानी भाषा (हिंदी-उर्दू) में अइसन शब्द "नग" के मानल जा सके ला - *एक *'नग***, ''पाँच '''नग***। अंग्रेजी में "पीस" - *थ्री *'पीसेज*' ऑफ़ पेपर*, अइसन क्लासिफायर हो सके ला।

## संदर्भ

श्रेणी:व्याकरण
श्रेणी:भाषा विज्ञान
स्पाइडर-मैन: अक्रॉस द स्पाइडर वर्स

***स्पाइडर-मैन: अक्रॉस द स्पाइडर वर्स*** (; स्पाइडर-मैन: स्पाइडर-वर्स के पार) 2023 के अमेरिकी कंप्यूटर एनिमेटेड सुपरहीरो फिलिम हवे जेह में मार्वल कॉमिक्स के किरदार माइल्स मोरालेस / स्पाइडर-मैन के देखावल गइल बा, एकर निर्माण कोलंबिया पिक्चर्स आ सोनी पिक्चर्स एनीमेशन द्वारा मार्वल एंटरटेनमेंट के सहयोग से कइल गइल आ सोनी पिक्चर्स रिलीजिंग द्वारा बितरित कइल गइल बा।

सोनी 2018 में रिलीज होखे से पहिले *इंटू द स्पाइडर-वर्स* के सीक्वल बिकसित करे शुरू क दिहले रहल, लेखन आ डाइरेक्शन टीम भी एह में लाग गइल रहल। एकरा में मूर के माइल्स आ स्टीनफेल्ड के ग्वेन के रिश्ता पर फोकस कइल गइल रहे। एह सीक्वल के ऑफिशियल घोषणा नवंबर 2019 में भइल आ एनीमेशन के काम जून 2020 में शुरू भइल, जवना में पात्र लोग द्वारा घूमे वाला छह गो ब्रह्मांड सभ में से हर एक खातिर अलग-अलग बिजुअल स्टाइल बीछल गइल। 140 मिनट के रनटाइम वाली ई फिलिम, कौनों अमेरिकी स्टूडियो द्वारा निर्मित अबतक के सभसे लमहर एनिमेटेड फिलिम बन गइल बा।

एकर अगिली सीक्वल फिलिम *[[स्पाइडर-मैन: बियांड द स्पाइडर वर्स]]* मार्च 2024 में रिलीज होखे खातिर शेड्यूल कइल गइल बाटे।

## संदर्भ

श्रेणी:एनीमेशन फिलिम
एक्सएनएक्सएक्स

***एक्सएनएक्सएक्स*** (; एक्स एन डबल एक्स) अश्लील वीडियो साझा करे आ देखे खातिर एगो फ्रांसीसी वेबसाइट हवे। नवंबर 2022 के हिसाब से एकरा के सिमिलरवेब द्वारा दुनिया के 14वाँ सभसे ढेर देखल जाए वाली वेबसाइट के रूप में वर्गीकृत कइल गइल। ई 2000 में लॉन्च भइल आ वर्तमान में पेरिस में होस्ट कइल जा रहल बा, एकर सर्वर आ ऑफिस मॉन्ट्रियल, टोक्यो आ नेवार्क में बाड़ें।

एक्सएनएक्सएक्स के मालिकाना हक डब्ल्यूजीसीजेड होल्डिंग के हवे, ई उहे कंपनी एक्सवीडियोज चलावे ले, जे एगो अउरी बहुत पॉपुलर पोर्न वेबसाइट हवे।

2018 के बिजनेस इनसाइडर रैंकिंग एकरा के दुनिया भर के तीन गो सभसे लोकप्रिय पोर्न साइट सभ में रखले बा।

## इहो देखल जाय
* एक्सवीडियोज

## संदर्भ

श्रेणी:पोर्न वेबसाइट
श्रेणी:पोर्नोग्राफी
श्रेणी:बीडियो होस्टिंग
मिर्जापुर मंडल

**[[मिर्जापुर]] मंडल** भारत के उत्तर प्रदेश राज्य के एगो मंडल हऽ . मिर्जापुर प्रशासनिक मुख्यालय हऽ। वर्तमान में (2018), एह मंडल में जिला सभ के सामिल कइल गइल बा: 

* मिर्जापुर
* भदोही
* सोनभद्र
बखीर

**बखीर** एगो भोजपुरिया पकवान हवे, जे खीर नियर पकवान होला जेह में दूध के जगह, ऊख के रस में चाहे गूर के रस में चाउर के पका के बनावल जाला। ई पूड़ी चाहे दाल पूरी के साथी खाइल जाला।

## संदर्भ

श्रेणी:बिहार के खाना
श्रेणी:उत्तर प्रदेशी पकवान